Tantárgy neve: **Hang és Performansz - Digitális hangművészet és performatív gyakorlat**

Tantárgy leírása:

Az előadás-sorozat azoknak a művészeti- és művészetelméleti képzésben résztvevő hallgatóknak szól, akik szeretnék megismerni a kortárs hangművészet és a performansz legújabb tendenciáit gyakorlati tapasztalatszerzésen keresztül. A kurzus alkalmai a hangalapú művészeti kifejezés különböző formáival foglalkoznak – a field recordingtól az élő elektronikus performanszig –, lehetőséget biztosítva a hallgatók számára, hogy saját hangperformanszokat hozzanak létre analóg és digitális eszközök kombinálásával. A képzés hangsúlyt fektet a digitális hangfeldolgozás gyakorlati és elméleti aspektusaira, valamint a performatív megjelenítés technológiai lehetőségeire. A kurzus végén a hallgatók egy komplex digitális hangművészeti projektet készítenek, amelyet egy közös bemutatón prezentálnak.

Képzési tematika:

1. **Bevezetés: a performansz és a hang kapcsolata**  
   A performansz fogalma a művészetben: rövid történeti áttekintés (Fluxus, sound art, akusztikus művészetek), a hangperformansz definíciója és példák.
2. **Field recording: elmélet és gyakorlat**  
   A helyszíni hangfelvétel művészeti jelentősége, az eszközök és a felvételi technikák megismerése, felvételek készítése a gyakorlatban.
3. **A hanganyag feldolgozása és elemzése**  
   Field recording felvételek kritikai értékelése, alapvető hangszerkesztési technikák (editing, EQ), bevezetés az Ableton Live Lite használatába.
4. **Az** **Ableton Live alapjai**  
   A munkafelület megismerése, session vs. arrangement nézet, sample import, loopolás, első kompozíciók létrehozása.
5. **Az élő elektronikus performansz előkészítése**  
   Clip- és scene-alapú élő játék, kontrollerek használata, effektek valós idejű manipulálása.
6. **A hang és a test: analóg performatív eszközök**  
   Mikrofon mint hangszer, feedback technikák, tárgyak és testhangok felfedezése.
7. **Hibrid performansz: analóg elemek és digitális hangmanipuláció**  
   Layering technikák, az analóg és a digitális hangok kombinációja, loopok használata, csoportos improvizáció.
8. **Kompozíciós stratégiák és dramaturgia**  
   A performansz-dramaturgia alapjai, eseményszerkezet tervezése, egyéni vagy csoportos projektek előkészítése.
9. **Projektmunka**  
   Konzultációs alkalom, individuális vagy csoportos projektek kidolgozása, felvételek készítése és szerkesztése.
10. **Technikai előkészítés és próbák**  
    Műszaki setup (hangrendszer, mikrofonozás, térbeli elrendezés), művek kipróbálása, feedback.
11. **-A hang és performansz kurzus bemutatója**  
    Élő performanszok prezentációja, dokumentáció készítése (audio/video).

Tantárgy óraszáma: 4 x 8 óra/félév, összesen 32 óra

Oktató: Pátkai Rozina